Naujasis Uojanas

Naujasis Uojanas () – miesto tipo gyvenvietė Severobaikalsko rajone, Buriatijos respublikoje, Rusijoje, 160 km į šiaurės rytus nuo rajono administracinio centro Nižneangarsko, 550 km nuo Ulan Udės.

Gyvenvietė įsikūrė 1970-siais metais prie Aukštutinės Angaros, tiesiant Baikalo-Amūro magistralę. Pastatyta geležinkelio stotis. Miesto tipo gyvenvietė nuo 1976 m. Gyvena 4,1 tūkst. gyv. (2010 m.).

 Lietuviai 

Kiekvienai sovietinei respublikai BAM’e buvo patikėta pastatyti po geležinkelio stotį. Lietuvoje atsirado šimtai savanorių, vykusių į BAM'ą užsidirbti. 1979 m. liepos 26 d. Lietuvos TSR buvo sukurtas statybos montavimo traukinys „LitBAMstroj“.http://alekseifomin.ucoz.ru/publ/bam/novyj_uojan_1242km/istorija_pgt_novyj_uojan/2-1-0-1 Naujojo Uojano gyvenvietės 1242 km istorija Traukinio užduotis buvo pastatyti Naujojo Uojano geležinkelininkų gyvenvietės, kurioje gyvens 1800 žmonių, pirmąją eilę. Pagal techninį projektą suplanuota atlikti statybos montavimo darbų už 22 mln. rub. Orientacinė statybos trukmė numatyta 5-6 metai. Pirma 25 darbuotojų grupė iš Lietuvos atvyko 1979 m. rugpjūčio 20 d.

Prie projekto įgyvendinimo prisidėjo Kauno pramoninio projektavimo institutashttp://www.filmarchives-online.eu/viewDetailForm?FilmworkID=d43927c305cd6bc71d873db72c0c9a76&content_tab=lit Lietuvos projektuotojai Naujajame Uojane, Vilniaus statybos trestas, kitos organizacijos. Lietuviai suprojektavo ir iš raudonų plytų pastatė stotį Naujajame Uojane – ji ir šiandien priima negausius keleivius.Juodojo garvežio vaiduoklis prašvilpia ir pro lietuvių pastatytą stotį

 Šaltiniai 

 Nuorodos 

 Naujasis Uojanas 
 Naujojo Uojano gatvės 
 Naujojo Uojano fotoarchyvas
 Naujasis Uojanas youtube.com svetainėje

Kategorija:Buriatijos gyvenvietės